open-index/open-wikipedia-markdown huggingface dataset:
Calvo

O termo **calvo** refírese a un home que ten calvicie.

## Lugares 
Como topónimo, pode referirse a:

;En Galiza
***Calvo**, lugar da parroquia de Insua, no concello de Ortigueira;
***O Calvo**, lugar da parroquia de Labrada, no concello de Abadín;
***O Calvo**, lugar da parroquia de Xesteda, no concello de Cerceda;
***O Calvo**, lugar da parroquia das Negradas, no concello de Guitiriz;
***O Calvo**, lugar da parroquia de Rebón, no concello de Moraña;
***O Calvo**, lugar da parroquia de Miñotos, no concello de Ourol;
***O Calvo**, lugar da parroquia de San Pedro de Viveiro, no concello de Viveiro;
***Outeiro Calvo**, lugar da parroquia de Soutopenedo, no concello de San Cibrao das Viñas;
***Río Calvo**, lugar da parroquia de Begonte, no concello de Begonte;
***Souto Calvo**, lugar da parroquia de Cullergondo no concello de Abegondo.
***Souto Calvo**, lugar da parroquia de San Claudio no concello de Ortigueira.
***Souto Calvo**, lugar da parroquia de Ferreira no concello de San Sadurniño;
***Arrescalvo**, lugar da parroquia de Curtis no concello de Curtis;
***Moncalvo**, lugar da parroquia de Quende no concello de Abadín;
***Montecalvo**, lugar da parroquia de Marzán, no concello de Monterroso;
***Montecalvo**, lugar da parroquia das Somozas, no concello das Somozas;
***Montecalvo**, lugar da parroquia de Covas, no concello de Viveiro;
***A Travesía de Montecalvo**, lugar da parroquia de Marzán, no concello de Monterroso;
***Riocalvo**, lugar da parroquia de Negreiros no concello de Silleda;
***Soutocalvo**, lugar da parroquia de Vilarmaior, no concello de Vilarmaior.

## Persoas 
Amais, como apelido pode referirse a:

***Pae Calvo**, trobador portugués de finais do século XIII;
***Leopoldo Calvo Sotelo Bustelo**, enxeñeiro e político español, Marqués da Ría de Ribadeo (1926 - 2008);
***Evaristo Calvo**, director e actor de teatro, televisión e cine (n. 1961);
***Tucho Calvo**, xornalista e escritor galego (n. 1954);
***Diego Calvo**, político galego (n. 1976);
***Jacinto Calvo López**, político galego (1903 - 1993);
***Ignacio Calvo y Sánchez**, numismático e arqueólogo español (1864-1930);
***Jesús García Calvo**, avogado e empresario galego (1921 - 2011);
***Luís Calvo Sanz** (1897-1980), concelleiro republicano en Carballo, empresario da conserva e fundador do grupo Calvo.
***Luís Calvo Miguélez,** alcalde populista de Agolada (2019-2025).

## Véxase tamén
### Outros artigos
***Calve**, lugar da parroquia de Navío, no concello de San Amaro;
***Grupo Calvo**, empresa galega de alimentación.
Valsequillo de Gran Canaria

**Valsequillo de Gran Canaria** é un concello español situado na zona centro-oriental da illa de Gran Canaria. Pertence á provincia das Palmas. Tiña en 2015 unha poboación de 9.276 habitantes.

Valsequillo sitúase maioritariamente na zona das medianías, entre os 300 e os 1.800 m sobre o nivel do mar. O centro urbano atópase a 574 m de altitude. Outra localidade importante do municipio é Tenteniguada.

A festa da amendoeira en flor é unha das máis importantes de Valsequillo, de cuxo patrimonio natural cabe destacar o palmeiral de San Roque e o roque Saucillo.

## Véxase tamén 
### Ligazóns externas 
*Sitio web do concello
Valleseco

**Valleseco** é un concello español situado nas medianías do norte da illa de Gran Canaria. Pertence á provincia das Palmas.

Constituído en 1842, é o concello máis novo da illa. Anteriormente, o seu territorio formaba parte do concello de Teror.

Tiña en 2015 unha poboación de 3.856 habitantes, repartidos nos barrios de Barranquillo, Carpinteras, El Barranco de la Virgen, El Caserón, El Lomo, El Recinto, Lanzarote, Madrelagua, Monagas, Troyanas, Valleseco, Valsendero, Zamora e Zumacal.

## Véxase tamén 
### Ligazóns externas 
*Sitio web do concello
Vega de San Mateo

**Vega de San Mateo**, tamén coñecido simplemente como **San Mateo**, é un concello español situado na zona centro-norte da illa de Gran Canaria. Pertence á provincia das Palmas.

Tiña en 2015 unha poboación de 7.668 habitantes, repartidos en diferentes núcleos de poboación: Aríñez, La Bodeguilla, Camaretas, Cueva Grande, Hoya del Gamonal, Las Lagunetas, La Lechucilla, La Lechuza, Risco Prieto, Utiaca, Vega de San Mateo (capital municipal), La Yedra, Cruz de Tejeda, Cruz del Herrero, Cruz del Saucillo, Galas, El Gallego, Lomo Carbonero e La Solana.

## Véxase tamén 
### Ligazóns externas 
*Sitio web do concello
Ensaimada

A **ensaimada** (do catalán *ensaïmada*, de *saïm*, manteiga de porco) é un produto de repostería típico da illa de Mallorca. Trátase dun alimento de masa azucrada, fermentada e enfornada con forma de caracol, elaborada con fariña de forza, auga, azucre, ovos, masa nai e manteiga de porco (*saïm* en catalán).

É habitual atopala sen gornición, aínda que tamén pode encherse de cabelo de anxo, nata, crema ou sobrasada, entre outros produtos.

## Notas
Retrato de Diego de Covarrubias y Leiva (El Greco)

***Retrato de Diego de Covarrubias y Leiva*** é unha pintura ó óleo sobre táboa do pintor manierista El Greco (1541-1614). Foi pintado en 1600, ten unhas dimensións de 68&nbsp;cm x 57&nbsp;cm e está exposto no Museo de El Greco de Toledo.

## Características
A produción de retratos foi unha das achegas máis importantes de El Greco tras a súa aprendizaxe en Venecia e Roma. Destacan os seus retratos de medio corpo ou busto sobre un fondo indefinido.

Posiblemente El Greco non coñecese en persoa o teólogo Diego de Covarrubias, xa que este morreu no mesmo ano en que o pintor chegou a Toledo, mais pintou este retrato seu a partir do realizado ao natural por Alonso Sánchez Coello en 1574.

No cadro destaca a serenidade contida do retratado, que ocupou altos cargos da xerarquía eclesiástica. Na parte central aparece a figura masculina. Leva unha cruz pectoral, suxeita por unha cinta branca á altura do peito. Este pectoral de ouro e esmeraldas, en forma de cruz latina, é un símbolo da dignidade, propio dos bispos.

En 1599-1600, El Greco pintou tamén o retrato do seu irmán Antonio de Covarrubias, sendo o *pendant* deste cadro.

## Notas
## Véxase tamén
### Bibliografía
*Marías, Fernando (2013): *El Greco. Historia de un pintor extravagante*. Ed. Nerea. ISBN 978-84-15042-65-5
*
El Carmen, Murcia

**El Carmen** é un barrio da cidade de Murcia, situado ao sur do río Segura e coñecido popularmente como *El Barrio* por ser o primeiro ensanche da capital murciana. Conta cunha poboación de máis de 23.000 habitantes.

Destacan no barrio o Xardín de Floridablanca, o Cuartel de Artillaría, a Ponte de los Peligros ou a estación de Murcia del Carmen.
Roque Bentayga

O **Roque Bentayga** é unha das formacións rochosas máis singulares da illa de Gran Canaria (Canarias, España). Áchase dentro da caldeira volcánica de Tejeda, no municipio do mesmo nome, en pleno corazón da illa.

Posúe uns pitóns basálticos típicos da estrutura xeolóxica de Gran Canaria. A súa altura é de 1.404 metros sobre o nivel do mar. O Roque atópase dentro do Parque Rural do Nublo.

Preto do roque atópanse os antigos asentamentos aborixes canarios de Cuevas del Rey e Roque Camelo, que constan dun centenar de covas. No lado oriental da base do roque áchase o almogarén do Bentayga, construción que debeu ser lugar de culto dos aborixes.
Sangonera la Verde

**Sangonera la Verde** é unha pedanía do concello de Murcia, na Rexión de Murcia. Atópase a 8&nbsp;km de Murcia e sitúase a unha altitude media de 95 metros sobre o nivel do mar.

Ten unha extensión de 14,418&nbsp;km². Limita coas pedanías de Sangonera la Seca e San Ginés ao norte, El Palmar ao leste, Corvera e Carrascoy-La Murta ao sur e Sangonera la Seca ao oeste.

Contaba en 2013 cunha poboación de 11.067 habitantes (5.518 homes e 5.549 mulleres), agrupados en tres núcleos de poboación: Sangonera la Verde o Ermita Nueva, Torre Guil e Frondoso Valley.

## Véxase tamén 
### Ligazóns externas 
*Información na web do concello de Murcia
Estado de Pohnpei

O **Estado de Pohnpei** é un dos catro estados dos Estados Federados de Micronesia (FSM). Os outros estados son Kosrae, Yap e Chuuk. A illa principal do Estado é Pohnpei.

## Historia 
Pohnpei, cando era un territorio do Territorio en Fideicomiso das Illas do Pacífico, nun principio contiña Kosrae, que era un municipio da comarca.

## Xeografía 
O estado de Pohnpei atópase no océano Pacífico. Atópase preto do extremo oriental das illas Carolinas e está a medio camiño entre Honolulu e Manila. A superficie do estado de Pohnpei ten unha superficie de 372&nbsp;km², estando constituído por unha illa principal (Pohnpei) e 161 pequenas illas e atois. A súa altitude máxima, 791 m. atópase nun picacho remanente dun volcán.

As illas exteriores de Pohnpei son illas baixas, e inclúen Pingelap, Mokil, Ant, Pakin, Ngatik, Nukuoro, Oroluk e Kapingamarangi. Tamén se inclúe a gran parte mergullada do Arrecife Minto.

Coa excepción das chairas costeiras, taludes e abanos aluviais, a maior parte da illa de Pohnpei, unha Illa elevada, é montañosa, exuberante e verde. A súa selva é densa e rica; extensos pantanos de mangleiros se aliñan na costa. A illa é máis ou menos circular no seu contorno, os seus 130&nbsp;km de circunferencia están rodeados por un arrecife de coral.

## Municipios 
* Kapingamarangi
* Kitti
* Kolonia
* Madolenihmw
* Mokil
* Nett
* Ngatik
* Nukuoro
* Oroluk
* Pingelap
* Sokehs
* Uh

## Referencias
Carlos Casares (homónimos)

O nome **Carlos Casares** pode referirse a:
* **Carlos Casares Mouriño** (1941-2002), escritor galego.
* **Carlos Casares**, gobernador da provincia de Buenos Aires entre 1875 e 1878;
* **Partido de Carlos Casares**, división administrativa da Provincia de Buenos Aires, Arxentina;
* **Carlos Casares**, localidade da Arxentina;

## Véxase tamén
### Outros artigos
Gaivota alegre

A **gaivota alegre,** ás veces **gaivota chorona americana**, é unha ave pertencente á familia dos láridos.

## Características
A especie presenta tres grupos de idade. Os adultos teñen as ás grises escuras. Cabeza negra co ollo rodeado dunha liña branca. Inverna na costa máis meridional dos Estados Unidos, golfo de México, Caribe e chega ata Venezuela. Considérase divagante en Europa, sobre todo nas Illas Británicas e Francia. Na Península Ibérica e en Galicia existen citas históricas, mais a especie considérase unha rareza.

## Notas
Pagophila eburnea

A ***Pagophila eburnea*** é unha ave pertencente á familia dos láridos.

## Características
Gaivota completamente branca. Os xuvenís presentan manchas negras ó longo da cola e as. Estas manchas van desaparecendo conforme á idade do individuo. Os ollos e patas son negros. O peteiro presenta un ton agrisado cun pequeno matiz amarelo.
Adoita estar presente nos portos pesqueiros ou nas praias, onde procura comida nos refugallos. Tamén é atraída polos restos da caza dos osos polares, coma focas, ou cadáveres de cetáceos.

## Distribución
Presente en todo o Ártico. Moi rara ou asente ó sur do Círculo Polar Ártico.

## Notas
¡Ahora caigo!

***¡Ahora caigo!*** foi un programa de televisión emitido por Antena 3 e presentado por Arturo Valls. É unha adaptación española do exitoso concurso israelí *Lauf Al Hamilion* (en hebreo: לעוף על המיליון) de Arutz 10.

Comezou a emitirse na noite dos martes en prime time o 6 de xullo de 2011. A partir do 22 de agosto de 2011 Antena 3 suprimiu *El Diario* para expoñer unha versión diaria deste concurso, de luns a venres ás 18:30 horas, cun premio de 100.000 euros. O 23 de novembro de 2015 o formato é remodelado, engadindo novas probas.

O programa acumulaba unha audiencia media na franxa de tarde entre en 14%-16%.

## Presentadores 
## Véxase tamén 
### Ligazóns externas 
*Sitio web oficial
Leonardo Sánchez Deus

**Leonardo Sánchez Deus**, nado en Santiago de Compostela o 5 de setembro de 1832 e finado en Florencia en 1872, foi un escritor e revolucionario galego.

## Traxectoria 
Foi bautizado o 6 de setembro de 1832 na parroquia de San Xoán Apóstolo, co nome de Antonio Leonardo Sánchez Deus. Fillo lexítimo de Francisco Sánchez Rivadulla e María Deus Mato, residentes na Costa Nova. O pai era alguacil e morre aos 63 anos, o 6 de setembro de 1853. Os avós paternos eran da parroquia de Sar e a avoa materna aparece rexistrada como residente na parroquia de Buño; o avó materno consta como falecido no rexisto do bautismo.

Fillo dun loitador contra o absolutismo, abandonou os estudos de leis ao pouco de comezalos a consecuencia da morte do seu pai. Compaxinou as pasantías de latín coa actividade cultural e política xunto a Rosalía de Castro, Eduardo Pondal, Manuel Murguía e Aurelio Aguirre. A finais de 1856 abandonou Galiza e instalouse en Madrid. Participou na liberación de Sicilia e Nápoles. Trala derrota de 1862 en Aspromonte, foi detido. Liberado pola amnistía, cofundou con Delio Conti a Sociedade Democrática dos Traballadores. Fixo viaxes a España en 1863 e abril de 1864. Volveu a Italia e desapareceu da vida pública. Foi recluído no psiquiátrico de Florencia, onde promoveu a publicación *Il Sottopancia*.

## Véxase tamén 
### Bibliografía 
* 
* 
* 
* 
* 
* 
* 
* 
* 

### Outros artigos 
* Precursores
### Ligazóns externas 
*
Galería de imaxes de Corvelle, Vilalba

**San Bartolomeu de Corvelle** é unha parroquia que se localiza no concello de Vilalba.

## Galería de imaxes

Ficheiro:Igrexa de San Bartolomeu de Corvelle (2).jpg|Igrexa (vista frontal).
Ficheiro:Igrexa de San Bartolomeu de Corvelle (1).jpg|Igrexa.
Ficheiro:Igrexa de Corvelle, Vilalba.jpg|Igrexa (vista lateral).
Ficheiro:Rego do Batán, Martiñán.jpg|O rego do Batán ao seu paso por Martiñán.
Ficheiro:Ponte Vella de Martiñán.jpg|Ponte no camiño de Santiago.
Ficheiro:Cemiterio de Corvelle, Vilalba.jpg|Cemiterio.
Ficheiro:Detalle do cemiterio de Corvelle, Vilalba.jpg|Detalle do cemiterio.
Ficheiro:Cruceiro de Corvelle, Vilalba.jpg|Cruceiro.
Ficheiro:Paisaxe de Corvelle, Vilalba.jpg|Paisaxe de Corvelle.

## Véxase tamén
*Galería de imaxes de Vilalba
Antonio Cendón

**Antonio Cendón González**, nado en Lousado (Piñor) o 30 de xaneiro de 1837 e finado no Carballiño o 9 de marzo de 1863, foi un pintor e caricaturista galego.
## Traxectoria 
[miniatura|*Paisaxe da [Ponte Maior de Ourense|Ponte de Ourense*.]]
Fillo de Juan Cendón Carvallal, mestre de cantería e experto en fábricas de papel, e Juana González. Estudou en Ourense e Santiago de Compostela, marchando despois a Madrid, onde traballou como miniador de fotos nos estudios de Juliá e Laurent, introducindo en España as caricaturas fotográficas, e pintor de paisaxes. Obtivo éxito coas caricaturas de celebridades da política, das letras e das artes.

Finou aos vinte e seis anos de idade, de "calenturas", segundo os rexistros da época.

## Véxase tamén 
### Bibliografía 
*  (1886). *Los precursores*. A Coruña, Biblioteca Gallega, *La Voz de Galicia*.
### Ligazóns externas 
* "*Paisaxe da ponte de Ourense*. Antonio Cendón"  *Peza do mes*, setembro de 2011. Museo Arqueolóxico Provincial de Ourense.
Porto de Bilbao

[250px|miniatura|Vista do porto e da [ría de Bilbao.]]
O **porto de Bilbao** é un porto da cidade de Bilbao, no País Vasco, situado na desembocadura da ría do Nervión no mar Cantábrico. Está xestionado pola Autoridade Portuaria de Bilbao e é capitanía da provincia marítima de Bilbao.

Nas súas orixes, o porto situábase nas ribeiras superiores da ría, xunto á vila de Bilbao onde se mantivo ata a década dos 80 do século XX. Na actualidade o porto de Bilbao sitúa a maioría das súas instalacións na parte inferior da ría, no que se coñece como o Abra Exterior, en terreos de Santurtzi, Zierbena, Getxo, Portugalete e Abanto Zierbena.

## Véxase tamén 
### Ligazóns externas 
*Sitio web do porto
Porto de Pasaia

[250px|miniatura|Vista da baía de [Pasaia.]]
O **porto de Pasaia** é un porto da localidade guipuscoana de Pasaia, en Guipúscoa, situado nunha baía no mar Cantábrico. Está xestionado pola Autoridade Portuaria de Pasaia e é capitanía da provincia marítima de Donostia.

Trátase dun porto natural, illado da ondada do mar Cantábrico, e comunicado con este mediante unha estreita canle natural. A bocana ou entrada ao porto é relativamente estreita, pois non supera os 80 metros de ancho na parte máis angosta, sendo a canle de acceso, ademais, lixeiramente sinuoso. Os montes Ulia e Jaizkibel protexen á ría e atópanse a ambos os dous lados da bocana do seu porto. Esta circunstancia limita de forma moi importante o tipo de buque que pode utilizar o porto, xa que teñen prohibido o acceso aqueles que superen os 185 m de eslora ou 30 de manga. Os calados máximos sitúanse ao redor do 10 m. O porto sitúase principalmente dentro do termo municipal de Pasaia, aínda que unha parte das súas instalacións penétranse tamén dentro dos termos municipais de Donostia, Errenteria e Lezo.

No País Vasco, onde só hai dous portos de interese xeral, áchase no segundo posto por detrás do de Bilbao. Trátase por tanto dun porto relativamente pequeno, pero que ten un importante peso na economía guipuscoana.

## Véxase tamén 
### Ligazóns externas 
*Sitio web do porto
Porto de Santander

O **porto de Santander** é un porto da cidade de Santander, en Cantabria, situado na baía de Santander, no mar Cantábrico. Está xestionado pola Autoridade Portuaria de Santander e é capitanía da provincia marítima de Santander.

Ao cabo das guerras cántabras, concretamente no ano 19 aC, os romanos fundaron o porto de *Portus Victoriae*, que algúns autores identifican con Santander e, outros, con Santoña. A localización desta nova poboación e porto era inmellorable grazas ao abrigo da baía. Nun principio, a actividade principal do porto, e motivo da súa construción, era a exportación de minerais cara a outros puntos do Imperio.

As súas instalacións atópanse en terreos dos concellos de Santander, Camargo e Marina de Cudeyo.

## Véxase tamén 
### Ligazóns externas 
*Sitio web do porto
Porto de Palma

[250px|miniatura|Vistas do porto e da cidade dende o [castelo de Bellver.]]
O **porto de Palma** é un porto pesqueiro, comercial, de pasaxeiros e deportivo da cidade de Palma de Mallorca, nas Illas Baleares. Está xestionado pola Autoridade Portuaria de Baleares e é capitanía da provincia marítima de Mallorca.

É un dos primeiros do mar Mediterráneo en número de cruceiros turísticos e un referente internacional en canto á reparación de embarcacións. Nel a Autoridade Portuaria de Baleares presta servizos de amarre, practicaxe, remolque, recepción de residuos, estiba e desestiba e servizo á pasaxe.

## Véxase tamén 
### Ligazóns externas 
*Sitio web do porto
Pedanía

Unha ***pedanía*** é unha entidade subnacional de carácter territorial que outorga autonomía de goberno ou control sobre determinados dereitos dos mesmos.

En España é unha entidade local menor dependente dun municipio que pode gozar ou non de maior ou menor autonomía con respecto deste. En toda España existen máis de 3.000 entidades locais menores. Reciben o nome oficial de *pedanías* na Rexión de Murcia e na Comunidade Valenciana.
José Núñez

Co nome de **José Núñez** podemos referirnos a:

***José Núñez Núñez**, médico, empresario e político republicano galego (1858-1932).
***José Núñez Búa**, intelectual galego no exilio arxentino (1903-1981).
Sangonera la Seca

**Sangonera la Seca** é unha pedanía do concello de Murcia, na Rexión de Murcia. Atópase a 11&nbsp;km de Murcia e sitúase a unha altitude media de 100 metros sobre o nivel do mar.

Ten unha extensión de 74,208&nbsp;km², sendo a pedanía máis extensa do concello. Limita coas pedanías de Cañada Hermosa e Barqueros e o concello de Alcantarilla ao norte, coas pedanías de Nonduermas, San Ginés e Sangonera la Verde ao leste, coa pedanía de Carrascoy-La Murta ao sur e cos concellos de Librilla e Alhama de Murcia ao oeste.

Contaba en 2008 cunha poboación de 5.036 habitantes, agrupados en varios núcleos de poboación.

## Véxase tamén 
### Ligazóns externas 
*Información na web do concello de Murcia
Festival Castell de Peralada

250px|thumb|Auditorio Parc del Castell
O **Festival Internacional de Música "Castell de Peralada"** é un festival de música clásica que se celebra cada ano nos meses de xullo e agosto desde 1987 na contorna do Castelo de Peralada, no concello de Peralada, provincia de Xirona.

O festival dedica a súa atención a recitais de grandes voces, concertos sinfónico-corais, óperas, espectáculos interdisciplinares de música e teatro, danza, jazz, música pop, concertos de cámara e espectáculos familiares.

## Véxase tamén 
### Ligazóns externas 
*Sitio web oficial
Peralada

**Peralada** é un concello da provincia de Xirona, en Cataluña. Pertence á comarca do Alt Empordà.

Tiña en 2015 unha poboación de 1.841 habitantes. Ademais da capital municipal, inclúe tamén o núcleo de Vilanova de la Muga, agregado en 1975.

Entre os seus monumentos destacan o castelo de Peralada, as igrexas de Sant Martí e Santa Eulàlia, o claustro de Sant Domènec e o convento do Carme. No castelo celébrase no verán o Festival Castell de Peralada, festival internacional de música clásica.

## Véxase tamén 
### Ligazóns externas 
*Sitio web oficial
Disc-jóckey

[250px|miniatura|O DJ [Jeff Mills.]]
dereita|miniatura|Bigote Mix no bar Medusa, Santiago de Compostela.
Un **disc-jóckey**, máis comunmente abreviado como **DJ**, é unha persoa que toca e mestura música gravada para un público. Os tipos de DJ inclúen DJs de radio (que organizan programas en emisoras de radio de música), DJ de clubs (que traballan nas discotecas ou festivais de música), DJs móbiles (que son contratados para traballar en eventos públicos e privados como vodas, festas ou festivais), e *turntablists* (que usan tocadiscos, para manipular os sons dos discos fonográficos). 
Orixinalmente, o "disco" en "disc-jóckey" referíase aos discos de goma laca e posteriormente de vinilo, pero hoxe en día úsase DJ como un termo que abarca tamén ás persoas que mesturan música doutros medios de gravación, como casetes, CD ou ficheiros de son dixital nun CDJ ou nun portátil. Estes equipos poden reproducir, como mínimo, dous tipos de música gravada, de maneira simultánea, e mesturalos entre si. Isto permite que o DJ cree transicións entre cancións.

Os DJ poden adoptar o título "DJ" diante dos seus nomes reais, pseudónimos adoptados ou nomes artísticos.

## Notas 
## Véxase tamén 
### Outros artigos 
* Música hip hop
Castelo de Peralada

O **castelo de Peralada** é un castelo situado no concello catalán de Peralada, na comarca do Alt Empordà, provincia de Xirona. Està dentro do núcleo urbano pero fóra do recinto amurallado da vila medieval, na zona de levante.

Construído no século IX co nome de castelo Toló, foi residencia dos vizcondes de Rocabertí e dos condes de Peralada. Foi restaurado a finais do século XIX ao estilo dos castelos franceses. Está declarado ben de interese cultural e nel celébrase cada verán o Festival Internacional de Música Castell de Peralada.
Álvaro Landeira Mariño

**Álvaro Landeira Mariño**, nado en Santiago de Compostela e finado en Madrid o 11 de decembro de 1917, foi un xuíz e político galego.

## Traxectoria 
Foi presidente da Audiencia de Madrid (1900) e fiscal do Tribunal Supremo. Foi nomeado senador vitalicio en 1910.

## Véxase tamén 
### Ligazóns externas 
* Ficha no Senado
Álvaro Landeira

Co nome de **Álvaro Landeira** podemos referirnos a:

***Álvaro Landeira Mariño**, xuíz e político galego (m. 1917).
***Álvaro Landeira Martínez**, político galego alcalde de Ribeira.
Gaivota arxéntea americana

A **gaivota arxéntea americana** (***Larus smithsonianus***) é unha ave pertencente á familia dos láridos.

## Características 
Antigamente considerábase a mesma especie que a gaivota arxéntea. Debido ás diferenzas de plumaxe no primeiro ano e ás pequenas diferenzas xenéticas fixeron considerala unha especie diferente. Os adultos son case indistinguíbeis dos adultos da arxéntea. Unicamente o tamaño lixeiramente menor e os tons máis claros das ás e das patas da *Larus smithsonianus*, permiten diferenciar ambas especies. Porén os xuvenís de primeiro ano son moi diferentes. Xa que presentan unha plumaxe case completamente negra que os diferenza dos xuvenís da arxéntea, moito máis claros.

## Distribución 
Moi estendida por toda Norteamérica. É unha especie divagante en Europa, con moitas citas nas Illas Británicas e en Francia, mais é unha rareza no resto do continente.

## Notas
No se aceptan devoluciones

***No se aceptan devoluciones*** é un filme mexicano dirixido, protagonizada e co-escrita polo actor e comediante mexicano Eugenio Derbez, que se estreou no 2013.

Cun baixo orzamento de $5 millóns de dólares, o filme logrou recadar $99 067 206 dólares ($1 273 881 370 pesos mexicanos) converténdose no primeiro filme mexicano en chegar ós mil millóns de pesos mexicanos a nivel mundial, catalogándose como o filme mexicano máis taquilleiro da historia, por enriba de *Nosotros los nobles* (produción realizada polo director Gary Alazraki).

## Personaxes 
* Eugenio Derbez como Valentín Bravo
* Jessica Lindsey como Julie Weston
* Loreto Peralta como Maggie
* Daniel Raymont como Frank Ryan
* Alessandra Rosaldo como Renée (Noiva de Julie)
* Hugo Stiglitz como Juan "Johnny" Bravo
* Sammy Pérez como Sammy
* Arcelia Ramírez como Judeisy
* Agustín Bernal como Lupe
* Karla Souza como Jackie
* Margarita Wynne como Sofía
* Arap Bethke como o Avogado de Valentín
* Andrés Vásquez como Valentín Bravo de neno

## Notas 
## Véxase tamén 
### Ligazóns externas 
* 
* Ficha en BoxOfficeMojo
Gran Premio de Alemaña de 2016

O **Gran Premio de Alemaña de 2016** (oficialmente o **Fórmula 1 Großer Preis von Deutschland 2016**) foi unha carreira de Fórmula Un que se celebrou o 31 de xullo de 2016, en Hockenheimring, Hockenheim, no estado alemán de Baden-Württemberg, Alemaña. Será a duodécima rolda da tempada , e marca a septuaxésima sexta edición do Gran Premio de Alemaña, e o sesaxésima segunda vez que a carreira foi disputada como unha proba do Campionato Mundial de Fórmula 1.

## Informe 
Na semana antes da carreira, o piloto de MRT Río Hary foi obxecto dun maior seguimento dos medios polas informacións de que o seu patrocinador principal, a petroquímica Indonesia Pertamina non cumprira coas súas obrigacións financeiras co equipo, poñendo así o seu futuro con MRT en perigo. Hary conseguiu en última instancia, asegurar o asento para a carreira, pero o seu futuro a longo prazo co equipo quedou en dúbida.

O fornecedor de pneumáticos Pirelli equipara aos equipos cos compostos medio, brando e superbrando.

## Clasificación 
### Cualificación 
### Carreira
### Posicións logo da carreira
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.
## Notas 
## Véxase tamén 
### Ligazóns externas
Proton K

**Proton K** é o nome dun modelo de foguete espacial pertencente á familia de foguetes Proton, tamén coñecidos como **UR-500**. Por extensión, os Proton K tamén poden ser denominados **UR-500K** ou como **8K82K** segundo o seu índice GRAU. Foi usado para poñer en órbita cargas medias e pesadas e deixou de estar en servizo no ano 2000.

## Características 
O Proton K foi concibido como un sucesor e mellora do foguete Proton orixinal. O impulso específico foi mellorado en 5 segundos e a masa da primeira etapa foi aumentada en 71 toneladas, a da segunda en 30 toneladas e a da terceira en 27 toneladas. En conxunto as melloras permitían aumentar a carga útil que o Proton K podía levar á órbita baixa terrestre ata os case 20.000&nbsp;kg comparados cos 12.000&nbsp;kg do Proton orixinal.

## Historial de lanzamentos 
## Notas 
## Véxase tamén 
### Outros artigos 
*Proton K/D
*Proton K/D-1
*Proton K/D-2
*Proton K/DM
*Proton K/DM-2
*Proton K/DM-2M
*Proton M/Briz-M
*Proton M/DM-2
Pedanías de Murcia

right|thumb|O concello de Murcia coas súas pedanías. O núcleo urbano en azul.
O concello de **Murcia** organízase administrativamente en 55 pedanías ademais do núcleo urbano de Murcia. A maioría destas pedanías están formadas por varios núcleos de poboación ata acadar un total amplamente superior aos 100 núcleos no conxunto do concello.

## Notas 
## Bibliografía 
* 
* 
*
Polo ao allo

O **polo ao allo** é un prato da cociña española cuxo principal ingrediente é a carne de polo. Trátase dunha preparación moi popular e de baixo custo que se adoita ofrecer en menús de moitos restaurantes españois. Acostúmase servir quente acompañado con diversas gornicións de patacas, champiñóns ou ensaladas. 
                                                
## Características 
É unha preparación que precisa de diversas partes do polo troceadas en anacos, sacando aproximadamente entre tres e catro anacos de cada cuarto. Cada anaco adúbase e aromatízase con pementa. Todos a carne faise nunha ola con aceite fervendo. Unha vez dourados por igual, retíranse e no aceite restante tórranse allos e un chile. Logo disto, guísase o polo cun chisco de viño branco e zume de limón (nalgúns casos vinagre). Por veces, vértese unha pequena cantidade de mollo español (ou un caldo de polo) para achegar un mesto caldo á preparación final. Existen preparacións do pollo ao allo nas que ó comezo os anacos de polo dóuranse ao forno e despois guísanse *ao allo* con viño branco e un caldo.

## Notas
Fideuá

miniatura|Fideuá.
miniatura|Fideuá.
A **fideuá** (pronunciación da verba valenciana ***fideuada*** -gran cantidade de fideos-) é un prato mariñeiro orixinario das costas da Comunidade Valenciana, concretamentemente da cidade de Gandia, que se elabora de xeito semellante á paella. Os seus ingredientes principais son: fideos de pasta (normalmente, de tipo oco), peixe (pescado de rocha, peixesapo, sepia, lura) e mariscos (galeras, gambas, cigalas). Nisto é semellante ó arroz a banda, pero sustituíndo o arroz polos fideos. Aderézase, principalmente, con limón.

## Notas 
## Véxase tamén
Os Calzados

O topónimo **Os Calzados** pode referirse a:

;En Galiza
***Os Calzados**, lugar da parroquia de Caaveiro, no concello da Capela;
***Os Calzados**, lugar da parroquia da Capela, no concello da Capela.

## Véxase tamén
### Outros artigos
Sepúlveda

**Sepúlveda** é un concello da provincia de Segovia, en Castela e León. Pertence á comarca de Villa y Tierra de Sepúlveda.

No seu termo atópase parte do Parque Natural das Hoces do Río Duratón.

## Demografía 
Segundo o INE, no ano 2024 tiña unha poboación de 988 habitantes, repartidos en varios núcleos de poboación: Aldehuelas de Sepúlveda, Castrillo de Sepúlveda, Consuegra de Murera, Duratón, Hinojosas del Cerro, Perorrubio, Sepúlveda, Tanarro, Vellosillo, Villar de Sobrepeña e Villaseca; a maioría deles concellos independentes outrora.

## Notas 
## Véxase tamén
Still Alice

***Still Alice*** é un filme dramático estadounidense dirixido por Richard Glatzer e Wash West que se estreou no 2014. Baséase na novela homónima de Lisa Genova. Está protagonizado por Julianne Moore, que interpreta a Alice Howland, unha profesora de lingüística na Universidade de Columbia que é diagnosticada de Alzhéimer. Alec Baldwin intepreta ó seu home, John, e Kristen Stewart, Kate Bosworth e Hunter Parrish fan dos seus fillos, Lydia, Anna e Tom.

*Still Alice* tivo unha estrea mundial no festival de Toronto o 8 de setembro de 2014. Recibiu a aclamación da crítica, particularmente pola interpretación de Moore, que gañou o Oscar á mellor actriz, o BAFTA á mellor actriz, o Globo de Ouro á mellor actriz de drama e o Critics' Choice Movie Award á mellor actriz

## Personaxes 
* Julianne Moore como Alice Daly-Howland
* Alec Baldwin como John Howland
* Kristen Stewart como Lydia Howland
* Kate Bosworth como Anna Howland-Jones
* Hunter Parrish como Tom Howland
* Shane McRae como Charlie Jones
* Stephen Kunken como Dr. Benjamin
* Victoria Cartagena como Profesor Hooper
* Seth Gilliam como Frederic Johnson
* Daniel Gerroll como Eric Wellman
* Erin Darke como Jenny
* Kristin Macomber como Anne
* Caridad Montanez como Elena

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Corvera

O topónimo **Corvera** pode referirse a:

***Corvera**, concello do Principado de Asturias;
* **Corvera de Toranzo**, concello de Cantabria;
** **Corvera**, localidade de dito concello;
* **Corvera**, pedanía do concello de Murcia, na Rexión de Murcia.

## Véxase tamén 
### Outros artigos
*Corbera
Churra

**Churra** é unha pedanía do concello de Murcia, na Rexión de Murcia, que conta con Xunta Municipal. Atópase a 3,5&nbsp;km de Murcia e sitúase a unha altitude media de 57 metros sobre o nivel do mar.

## Xeografía 
Ten unha extensión de 5,6&nbsp;km². Limita ao norte co concello de Molina de Segura e coas pedanías de Cabezo de Torres ao leste, El Puntal ao oeste e Santiago y Zaraiche ao sur.

## Demografía 
En 2014 tiña 7066 habitantes, agrupados en varios núcleos de poboación, sendo os principais: Churra, El Castellar, a Senda de Granada e Torre Alcayna.

## Historia 
Foi fundada durante a dominación islámica ao redor do século IX e, desde entón a súa historia estivo sempre moi ligada á de Murcia, converténdose en pedanía desta no século XVIII. Na pedanía pódense atopar algúns vestixios da súa historia, como poden ser as canles de rega Nova e Vella e a Casa Torre Alcayna.

Recentemente incrementou a súa superficie construída coa creación de modernas urbanizacions e, sobre todo, coa construción dos centros comerciais Thader e Nueva Condomina, así como o novo estadio de fútbol do Real Murcia chamado tamén Nueva Condomina.

## Véxase tamén 
### Ligazóns externas 
*Información na web do concello de Murcia
Baptisterio de San Xoán

O **baptisterio de San Xoán** (en italiano *battistero di San Giovanni*) é un edificio relixioso situado en Florencia, Toscana (Italia). É particularmente famoso polos seus tres conxuntos de portas de bronce, de considerábel valor artístico. 

Atópase na Piazza del Duomo, ao oeste da catedral de Santa María del Fiore. Até o século XIX, todos os cidadáns católicos de Florencia eran bautizados neste baptisterio. Está incluída na categoría de basílicas menores.

## Historia 
Durante moito tempo, creuse que o baptisterio foi orixinariamente un templo romano dedicado ao deus Marte, o deus tutelar da vella Florencia.

Adoito acredítase a Dante coma o creador desta lenda, mais isto non é correcto. O seu creador foi Giovanni Villani no século XIV. Porén, escavacións realizadas no século XX demostraron que había un muro romano do primeiro século atravesando a praza do baptisterio. Probabelmente foi construído sobre os restos dunha torre de garda romana nunha esquina deste muro, ou outro edificio romados. De todos os xeitos, sábese con certeza que un primeiro baptisterio octogonal foi construído aquí no século IV ou V da nosa era e foi posteriormente substituído por outro baptisterio cristián no século VI d. C.

A súa construción atribúese a Teodelinda, raíña dos longobardos (570-628) para conmemorar a conversión do seu marido, o rei Autario. Foi a segunda basílica da cidade despois da de San Lourenzo, fóra do muro da cidade, e precedeu á igrexa de Santa Reparata. Foi inaugurada o 4 de marzo de 897, cando un enviado do Sacro Imperio Romano Xermánico asentouse por primeira vez alí para impartir xustiza. Probabelmente, as pilastras de granito foron tomadas do foro romano de Florencia, onde se atopa actualmente a Piazza della Repubblica. Durante ese tempo, o baptisterio atopábase arrodeado por un cemiterio de sartegos romanos, empregados coma tumbas por importantes familias florentinas (agora no Museo dell'Opera del Duomo).
La Alberca, Murcia

**La Alberca**, tamén coñecida como **Alberca de las Torres**, é unha pedanía do concello de Murcia, na Rexión de Murcia. Atópase a 5&nbsp;km da cidade.

Contaba en 2015 cunha poboación de 12.233 habitantes e ten unha extensión de 10,27&nbsp;km². Limita coas pedanías de Aljucer ao norte, El Palmar ao oeste, Santo Ángel ao leste e Baños y Mendigo ao sur.

Atópase xunto a unha contorna privilexiada como é o do Parque Rexional de Carrascoy y El Valle, situado en plenos contrafortes da Cresta del Gallo.

## Véxase tamén 
### Ligazóns externas 
* Información na web do concello de Murcia
Alquerías

**Alquerías** é unha pedanía do concello de Murcia, na Rexión de Murcia. Atópase a 8&nbsp;km de Murcia, moi preto da fronteira coa provincia de Alacant.

Contaba en 2015 cunha poboación de 6.042 habitantes e ten unha extensión de 7,87&nbsp;km². Limita co concello de Beniel ao leste e coas pedanías de El Raal ao norte, Santa Cruz ao oeste e Los Ramos e Zeneta ao sur.

## Véxase tamén 
### Ligazóns externas 
*Información na web do concello de Murcia
La Alberca, Salamanca

dereita|miniatura|Praza Maior de La Alberca

**La Alberca** é un concello español da provincia de Salamanca, en Castela e León. Pertence á comarca da Sierra de Francia, ao partido xudicial de Ciudad Rodrigo e á Mancomunidade Sierra de Francia.

Tiña en 2015 unha poboación de 1.121 habitantes. O seu termo municipal está formado polas localidades de La Alberca, Las Batuecas e Prado Carreras.

## Véxase tamén 
### Ligazóns externas 
* Sitio web oficial
Corvera, Murcia

**Corvera** é unha pedanía do concello de Murcia, na Rexión de Murcia. Atópase a 20&nbsp;km de Murcia e sitúase a unha altitude media de 270 metros sobre o nivel do mar.

Contaba en 2013 cunha poboación de 2440 habitantes e ten unha extensión de 44,86&nbsp;km². Limita coas pedanías de Sangonera la Verde e El Palmar ao norte, con Baños y Mendigo ao leste, con Carrascoy ao oeste e coa pedanía de Valladolises y Lo Jurado e o concello de Fuente Álamo de Murcia ao sur.

Nesta localidade atópase o novo Aeroporto Internacional da Rexión de Murcia.

## Véxase tamén 
### Ligazóns externas 
* Información na web do concello de Murcia
La Alberca

O topónimo **La Alberca** pode referirse a:

***La Alberca**, concello da provincia de Salamanca, en Castela e León;
***La Alberca**, pedanía do concello de Murcia, na Rexión de Murcia;
***La Alberca de Záncara**, concello da provincia de Cuenca, en Castela-A Mancha.
Contido descargable de Mass Effect 2

O '*contido descargable de *Mass Effect 2'''* foi publicado en diversos paquetes dende xaneiro de 2010 ata maio de 2011 nos sistemas de distribución Xbox Live, PlayStation Network e BioWare Social Network. Este contido desargable incluíu dende aparencias únicas para personaxes do xogo ata novas misións relacionadas co argumento do xogo principal. Os paquetes máis notables foron *Kasumi - Stolen Memory*, *Overlord*, *Lair of the Shadow Broker* e *Arrival*. O contido descargable de *Mass Effect 2* foi polo xeral ben recibido pola crítica e algúns dos paquetes recibiron unha nomeación na categoría de "Mellor Contido Descargable" nos premios Spike Video Game Awards.

As novas adquisicións do xogo conteñen unha tarxeta de uso único cun código de acceso que desbloquea a chamada Cerberus Network, un servizo dentro do xogo que permite descargar o contido adicional para o xogo. Os usuarios que adquiren unha copia xa usada do xogo precisan pagar de forma separada polo uso do Cerberus Network para poder acceder ó contido adicional. Os paquetes de contido adicional descargable que requiren o uso de Cerberus Network son gratuítos, mentres que os que non o requiren teñen un prezo individual. O contido listado no apartado de contido promocional só estivo dispoñible para as versións de Microsoft Windows e Xbox 360 por medio de promocións especiais limitadas. Posteriormente a maioría destes paquetes de contido foron incluídos xuntos en paquetes meirandes publicados de forma exclusiva en PlayStation Network para os usuarios de PlayStation 3.

## Contido xeral
## Contido promocional
## Notas
*Todas as referencias en inglés agás cando se indique o contrario:''

## Véxase tamén
### Ligazóns externas
*
Polimorfismo

**Polimorfismo**, **polimórfico** ou **polimorfo**, do grego "poli" (moitas) e "morfe" (forma), utilízanse cando algo pode ter varias formas, e pode referirse en concreto a:

## Bioloxía 
* Polimorfismo (bioloxía), aparición de máis dunha forma nunha mesma poboación dunha especie de ser vivo. 
* Polimorfismo xenético, é unha modificación da árbore xenética, un polimorfismo biolóxico causado pola aparición de dous ou máis alelos (formas dos xenes) na mesma posición do ADN ou rexión do ADN, cada un cunha frecuencia apreciable na poboación. Exemplos son:
** Polimorfismo dun só nucleótido (SNP), existencia de mutacións puntuais alternativas nun só par de bases.
** Polimorfismo de lonxitude de fragmento de restrición (RFLP) 
** Polimorfismo de lonxitude de fragmento amplificado (AFLP)
** Polimorfismo de evento único (UEP)
* Polimorfo, abreviación de leucocito polimorfonuclear ou granulocito, un tipo de glóbulo branco do sangue.

## Outros 
* Polimorfismo (ciencia da computación), a capacidade dun programa informático de presentas o mesmo interface de programación para difeentes formas (tipos de datos, clases) subxacentes.
* Polimorfismo (virus informáticos), técnica utilizada por virus informáticos e vermes para modificar partes do seu código dificultando a súa  detección. Un código polimórfico é un código de programa que se automodifica deseñado para derrotar aos programas antivirus ou aos enxeñeiros inversos.
* Polimorfismo (ciencia dos materiais), a capacidade dun material sólido de existir en múltiples formas ou estruturas cristalinas coñecidas como morfos.
* Polimorfismo de lípidos, a propiedade dos anfífilos que dá lugar a varias formas de agregación dos lípidos.

## Lingua e escritura 
* En morfosintaxe (semántica), refírese á posibilidade de que un mesmo vocábulo posúa formas distintas, con variantes combinatorias diversas dentro da súa estrutura morfolóxica.
* En pericia caligráfica, coñécese como polimorfismo gráfico a maneira de trazar unha mesma letra de forma diferente por un mesmo amanuense ou autor. Dita característica pode aparecer nun mesmo escrito.

## Ficción 
* Na ficción os polimorfos son seres que cambian de forma. Por exemplo:
**  Polimorfos, alieníxenas que cambian de forma na serie ficcíón científica *Red Dwarf*
** *Polymorph* (libro), unha novela de 1997 de Scott Westerfeld   
** Polimorfo, un encantamento máxico en moitos xogos de rol de fantasía que transforma ao afectado nunha de entre varias posibles criaturas durante un período de tempo.

## Véxase tamén 
### Outros artigos 
* Complexo QRS polimórfico, un patrón de ondas que pode verse en electrocardiogramas.
* Perversidade polimórfica, un concepto da teoría psicanalítica.
* Polymorph, un nome comercial do polímero de temperatura de fusión baixa policaprolactona.
Retrato de Niccolò da Uzzano

O ***Retrato de Niccolò da Uzzano*** é unha terracota policromada, atribuída ao escultor renacentista Donatello, que data de arredor de 1432. O seu tamaño é de 46 x 44 centímetros e atópase no Museo Nacional do Bargello de Florencia.

## Historia 
O busto estaba no palacio de Niccolò da Uzzano (naquela época en Capponi), e foi vendido pola familia ao Estado en 1881, que é cando trasladouse ao Museo do Bargello. Os documentos antigos lembran como o retrato do estadista florentino, durante o século XVI foi empregado coma modelo por Cristofano dell'Altissimo para a serie de retratos de grandes personaxes da «serie gioviana» colocada no corredoiro da Galería Uffizi de Florencia.

A atribución a Donatello é moi controvertida, a obra estivo atribuída a Desiderio de Settignano por Janson (1957). Ponse en dúbida o tema do retrato, que só se coñece dende o século XVI e que pertencera ás obras do palacio de Capponi. Niccolò da Uzzano, foi un dos executores do testamento do antipapa Xoán XXIII, polo que entrou en contacto con Donatello para levar a cabo a execución do desexo de Xoán XXIII para a realización da súa tumba e é moi probábel que o encargara el mesmo ao escultor.

## Descrición 
O traballo é da máis alta calidade e é un dos máis antigos retratos de busto do Renacemento. As liñas da faciana de carácter moi naturalista están moi marcadas, segundo parece e confirmado por unha restauración realizada, crese que veñen dun molde feito da máscara mortuoria do personaxe.

A pesar diso, a calidade da modelaxe relaciónase con algunhas obras de Donatello, coma as dos dous profetas Habacuc e Xeremías, realizadas entre os anos 1423 e 1435.

## Bibliografía 
*
Santa Cruz, Murcia

**Santa Cruz** é unha pedanía do concello de Murcia, na Rexión de Murcia. Atópase a 8&nbsp;km de Murcia, a unha altitude media de 42 metros sobre o nivel do mar.

Contaba en 2005 cunha poboación de 2.375 habitantes e ten unha extensión de 4,24&nbsp;km². Limita coas pedanías de Cobatillas e El Esparragal ao norte, El Raal e Alquerías ao leste, Llano de Brujas ao oeste e Llano de Brujas e Los Ramos.

Está formado por dous núcleos de poboación: Santa Cruz e San José Obrero.

## Véxase tamén 
### Ligazóns externas 
* Información na web do concello de Murcia
El Palmar

**El Palmar** pode referirse a:
## España 
***El Palmar** ou **Lugar de Don Juan**, pedanía do concello de Murcia.
***El Palmar**, pedanía do concello de Valencia.
***El Palmar**, localidade do concello de Buenavista del Norte, na illa de Tenerife.
***El Palmar de Vejer**, pedanía do concello de Vejer de la Frontera, na provincia de Cádiz.
***El Palmar de Troya**, localidade de Sevilla;

## Arxentina 
***El Palmar**, paraxe do departamento San Fernando, provincia do Chaco.
***Villa Rural El Palmar**, localidade do departamento Quitilipi, provincia do Chaco.
***Parque Nacional El Palmar**, na provincia de Entre Ríos.

## México 
***El Palmar**, xacemento arqueolóxico no estado de Campeche.
***El Palmar**, reserva ecolóxica no estado do Iucatán.

## Panamá 
***El Palmar**, correxemento da provincia de Coclé.

## Venezuela 
***El Palmar**, localidade do estado Bolívar.
Ichthyaetus leucophthalmus

A '**Gaivota de ollos brancos**' (*Ichthyaetus leucophthalmus*) é unha ave pertencente á familia dos láridos.

## Características
É moi semellante á *Ichthyaetus hemprichii* (Gaivota fulixinosa). Diferénciase pola cola e a cabeza negras. Ademais o peteiro é vermello e non verde. Presente na costa mais tamén se despraza ó interior. Aliméntanse sobre todo de peixes.
## Distribución
Cría no mar Vermello e no golfo de Adén. Diversos grupos divagan ata o canle de Suez e a Península do Sinaí.

## Notas
La Albatalía

**La Albatalía** é unha pedanía do concello de Murcia, na Rexión de Murcia. Atópase a 1,5&nbsp;km ao oeste de Murcia.

Contaba en 2008 cunha poboación de 2.188 habitantes e ten unha extensión de 1,92&nbsp;km². Limita cos barrios de Espinardo ao nordés e cos de San Andrés e San Antón ao leste. Ademais tamén limita coas pedanías murcianas de Guadalupe ao noroeste e La Arboleja ao sur.

O sector predominante desta pedanía é a industria manufactureira. O comercio e a hostalaría tamén teñen relevancia e xa, nun segundo plano, sitúanse a construción e a agricultura.

## Véxase tamén 
### Ligazóns externas 
*Información na web do concello de Murcia
El Palmar, Murcia

**El Palmar** é unha pedanía do concello de Murcia, na Rexión de Murcia. Atópase a 5 km de Murcia, a unha altitude media de 67 metros sobre o nivel do mar.

Contaba en 2015 cunha poboación de 22.897 habitantes e ten unha extensión de 26,04 km². Está formado por varios núcleos de poboación: El Palmar, Casillas, Buenavista, Barrio de la Victoria e San José de la Montaña, entre outros.

## Véxase tamén 
### Ligazóns externas 
* Información na web do concello de Murcia
Botifarra

A **botifarra** é un embutido fresco composto de carne picada de porco adubada con sal, pementa e, ás veces, outras especias. É orixinario de Cataluña, e pódense atopar diferentes variedades en Aragón, as Illas Baleares, Comunidade Valenciana, Rexión de Murcia e Andalucía Oriental.

## Notas 
## Véxase tamén 
### Outros artigos 
* Embutido
Blaupunkt

**Blaupunkt** é unha empresa alemá de equipamento electrónico que destaca polo seu equipamento de son para fogares e, sobre todo, para coches. Era unha filial ó 100% de Robert Bosch GmbH até o 1 de marzo de 2009, cando o mercado de accesorios e a póla de accesorios, incluíndo o nome da marca foron vendidos a Aurelius AG de Alemaña por unha cantidade descoñecida.

## Notas 
## Véxase tamén 
### Ligazóns externas 
* Páxina oficial